શિવસેના પછી તેલુગુ દેસમ બીજો એવો સાથી પક્ષ હશે, જે ભાજપ સામે સતત બોલતો રહેશે. શિવસેનાએ પણ કહ્યું છે કે આગામી ચૂંટણીઓ તે એકલો લડવાનો છે. જોકે મહારાષ્ટ્ર સરકારમાંથી સેના અત્યારે નીકળી ગઈ નથી. એ જ રીતે કેન્દ્રની સરકારમાંથી ટીડીપી અત્યારે નીકળી જવા માગતું નથી. પરંતુ તેની નારાજગી હવે છાની નહીં રહે તે નક્કી છે. ચિત્રલેખાએ ગત અઠવાડિયે જ અહેવાલ આપ્યો હતો કે આંધ્રને વિશેષ સહાયની માગણીઓ સ્વીકારવામાં નહીં આવે તો નાયડુ નારાજ થવાના છે.